open-index/open-wikipedia-markdown huggingface dataset:
Roskosmos

**Den føderale russiske romorganisasjonen** (russisk: Государственная корпорация по космической деятельности «Роскосмос»), mest kjent som **Roskosmos** eller **RKA**, er den nasjonale romorganisasjonen i Russland. Roskosmos er en videreføring av en etat som ble opprettet i 1992 etter oppløsningen av Sovjetunionen. Hovedkontoret ligger i Moskva, men hoveddelen av aktivitetene til Roskosmos finner sted i Stjernebyen like ved. 

Oppskytningsfasilitetene til Roskosmos inkluderer kosmodromene Bajkonur i Kasakhstan og Vostotsjnyj i Amur oblast i Russlands fjerne østen.

Roskosmos er en av bidragsyterne til Den internasjonale romstasjonen (ISS), og har så langt skutt opp Zarja, den første modulen av romstasjonen, og Zvezda. Zarja ble bygget og skutt opp av Russland, men er finansiert og eiet av USA. Roskosmos bidrar forøvrig med forsyninger og transport av kosmonauter og astronauter med romfartøyene Soyuz-TMA og Progress.

Mellom 2007 og 2011 samarbeidet Roskosmos og ESA med prosjektet Mars-500, som var en simulering av en romferd til planeten Mars.

## Referanser



## Eksterne lenker
*
Physella heterostropha

***Physella heterostropha*** er et bløtdyr og tilhører gruppen vannlungesnegler (Basommatophora) i familiegruppen blæresnegler.

Å lese et skall vil si å holde det på en spesiell måte slik at antall vridinger kan telles og høyden kan måles. Åpningen skal vende mot deg og toppen opp. Mål er skallhøyde og nummer er vridninger. Skallet er avlangt.

## Levevis
*Physella heterostropha* lever i ferskvann.

Eggene er gjennomsiktige og innkapslet i faste, geleaktige klaser og legges på planter, steiner og andre objekter.

## Systematisk inndeling
*Physella heterostropha* og *[[Physella acuta]]* er svært lik hverandre, og det er uklart hvorvidt det dreier seg om to arter eller den samme arten. *Physella heterostropha* var tidligere plassert i slekten *Costatella*, det er også en rekke synonymer.

* bløtdyr (Mollusca)
** snegler (Gastropoda)
*** lungesnegler (Pulmonata)
**** vannlungesnegler (Basommatophora) 
***** overfamilie Planorboidea
****** familie blæresnegler (Physidae)
******* delgruppe Physinae
******** underslekt *Costatella*
********* *Physella heterostropha* (Say 1817)

## Referanser


## Eksterne lenker
*
Vettastraumen bru

**Vettastraumen bru** er ei bru som forbinder øyene Dolmøya og Hitra i Hitra kommune i Trøndelag. Brua er ei sprengverksbru bygget av entreprenørfirmaet Christie & Opsahl AS. Den ble åpnet i 1961 som en del av utbyggingen av riksveien. Brua består av ett kjørefelt og er lysregulert.

Brua var en del av fylkesvei 714 frem til og med 2016, da dens funksjon ble overtatt av Dolmsundbrua.

Den er i dag overtatt av kommunen og stengt for biltrafikk.

## Se også
*Liste over broer i Norge
*Liste over broer i Norge etter lengde

## Referanser
Pljussa

**Pljussa** (russisk: Плю́сса) er ei elv i Pskov oblast og Leningrad oblast i Russland. Den er ei østlig (høyre) sideelv til Narva. Elva er 281 kilometer lang og har et nedbørfelt på .

Elva har sine kilder i de nordøstligste delene av Pskov oblast. Den renner først hovedsakelig vestover, før den snur mot nord. Den munner ut i Narvareservoaret nord for byen Slantsy. Middelvannføringen ved Slantsy er .

## Referanser
Fylkesvei 336 (Sogn og Fjordane)

**Fylkesvei 336 (Fv336) i Sogn og Fjordane** gikk mellom Marifjøra og Eikjo i Luster kommune. Veien var 5,0&nbsp;km lang.

2019 ble veien del av fylkesvei 603.

## Kommuner og knutepunkter

*Endepunkt Vedvik, Eikjo

## Referanser


## Eksterne lenker
* Vegvesenets vegkart
Fylkesvei 354 (Østfold)

**Fylkesvei 354 (Fv354) i Østfold** gikk mellom Tomb og Skråtorp i Råde kommune. Veien var 4,4&nbsp;km lang.

2019 ble veien del av fylkesvei 349.

## Kommuner og knutepunkter

## Referanser


## Eksterne lenker
* Vegvesenets vegkart
Robertprisen for årets mannlige hovedrolle

**Robertprisen for årets mannlige hovedrolle** er en filmpris som deles ut av Danmarks Film Akademi ved den årlige Robertfesten. Prisen har blitt utdelt årlig siden 1984. Det første året ble vinneren Jesper Klein, som fikk den for sin rolle i Nils Malmros’ film *[[Skjønnheten og udyret (1983)|Skjønnheten og udyret]]*.

## Prismottakere
;2020-årene

;2010-årene

;2000-årene

;1990-årene

;1980-årene
Troels Lyby

**Troels Lyby** (født 1966) er en dansk skuespiller. Han fikk sitt gjennombrudd i Hella Joofs film *[[En kort en lang]]*, men hadde tidligere spilt i *[[Let's get lost]]* av Jonas Elmer og Lars von Triers *[[Idiotene]]*. Siden har han vært med i *[[Okay (film)|Okay]]* og *[[Jul i Valhall]]*.

Troels Lyby var også med i den danske sit-com *[[Hvor svært kan det være]]*.

Han har samtidig spilt mange roller på forskjellige teatre, blant annet i Gasolin' teaterkoncert.

Troels Lyby har vunnet Robertprisen for årets mannlige birolle i 2002 i filmen *[[En kort en lang]]* og Robertprisen for årets mannlige hovedrolle i 2006 i filmen *[[Anklaget]]*.

## Filmografi (utvalg)
* 2013 – *[[Kvinnen i buret (film)|Kvinnen i buret]]* – Hardy
* 2009 – *[[Headhunter (film)|Headhunter]]*
* 2008 – *[[Disco ormene]]* (stemme) 
* 2008 – *[[Blå mænd]]* (post-produksjon) – Theodor
* 2008 – *[[Sommer (TV-serie)|Sommer]]* – Svend Andersen (TV 1 episode)
* 2007 – *[[Forbrydelsen]]* – Erik Salin (3 episoder)
* 2007 – *[[Guldhornene]]* – Asbjørn
* 2007 – *[[Fremkaldt]]* – Tobias
* 2007 – *[[De unge år: Erik Nietzsche sagaen del 1]]* – Bent
* 2006 – *[[Krøniken]]* – Søren (4 episoder) (TV)
* 2006 – *[[Der var engang en dreng]]* – Obstetrician
* 2006 – *[[Fidibus]]* – Advokat
* 2006 – *[[Under bæltestedet]]*  
* 2005 – *[[Jul i Valhall]]* – Asbjørn (2 episoder) (TV)
* 2005 – *[[Anklaget]]* – Henrik
* 2004 – *[[Helligtrekongersaften]]* – Tobias Hikke (TV)
* 2003 – 2004 *[[Forsvar (TV-serie)|Forsvar]]* – Claus 'CC' Christensen (3 episodes) (TV)
* 2004 – *[[Tæl til 100]]* – Lars
* 2003 – *[[Annas dag]]* – Ole
* 2002 – *[[Hvor svært kan det være]]* – Henrik (1 episode) (TV)
* 2002 – *[[Okay]]* – Kristian
* 2001 – *[[En kort en lang]]* – Jørgen
* 2001 – *[[Den serbiske dansker]]* – Per Toftlund (TV)
* 2001 – *[[Mistænkt]]* (VG) – Brian Tulberg
* 2000 – *[[Före stormen]]* – Læreren
* 2000 – *[[Find dig selv]]* (TV) – Per
* 2000 – *[[Edderkoppen teater|Edderkoppen]]* (TV miniserie) – Walter
* 1998 – *[[Strisser på Samsø]]* – Christian Hammer (1 episode) (TV)
* 1998 – *[[Skæbneloddet]]* – Christian Hammer (TV episode)
* 1998 – *[[Idiotene]]* (Danske tittel: "Idioterne") – Henrik
* 1997 – *Let's get lost* – Thomas
* 1995 – *[[Debut]]*  
* 1995 – *[[Who's Hitler? ]]* – Mann i boksershorts (TV)
* 1994 – *[[Riget]]* (TV miniserie)  – Hook

## Referanser


## Eksterne lenker
*
Mitsuoka Orochi

**Mitsuoka Orochi** (japansk **大蛇**) er en bilmodell fra den japanske bilprodusenten Mitsuoka Motors. Modellen ble først bygget i 2001, fikk ansiktsløftninger i 2003 og 2005 og ble satt i produksjon i 2007. Orochi er en såkalt superbil, og er oppkalt etter Orochi, en åttehodet slange fra japansk mytologi.

## Historie
Orochi ble første gang presentert som konseptbil i 2001, bygget på chassiset fra Honda NSX og vist på bilutstillingen i Tokyo samme år. Mitsuoka fortsatte å videreutvikle modellen, og presenterte en ny modell i 2005, Orochi Nude-Top Roadster.

I oktober 2006 lanserte Mitsuoka produksjonsutgaven av modellen, utstyrt med en 3,3 liters Toyota MZ-V6-motor på 230 hestekrefter. Produksjonen er begrenset til 400 eksemplarer over fire år, til en pris på 89&nbsp;000 amerikanske dollar (omkring 500&nbsp;000 norske kroner).

Den 30. januar 2008 annonserte Mitsuoka Motors at de skal bygge 20 eksemplarer av en spesialmodell kalt Orochi Zero. Denne skal kun være tilgjengelig gjennom forhåndsbestillinger, vil leveres til kunder i juni og er kun tilgjengelig i én farge.
Fil:Mitsuoka Orochi 01.jpg
Fil:Nagoya Auto Trend 2011 (29) Mitsuoka Orochi by NGYG.JPG
Fil:Mitsuoka Orochi.jpg


## Eksterne lenker
* Mitsuokas nettsted
Augo Lynge

**Augo Lynge** (født 16. oktober 1899, død 30. januar 1959) var en grønlandsk politiker, dikter, lærer og forfatter. Hans fulle navn var **Augustinus Telev Nis Lynge**.

Han var et av Grønlands to første medlemmer av det danske Folketinget.

## Familie
Augo var sønn av Pavia og Bendthea Lynge. Han var gift med Ketura, sammen fikk de 7 barn; 
Lise, Martha, John, Marie, Astrid, Lars og Kunuk. Han hadde til sammen fem søsken; Rosa, Vilhelm, Agnete, Marie og Magdaline.

## Utdanning
I 1921 gikk han ferdig sin kateket- og lærereksamen i Godthåb. Han tok senere flere kurser; ved Jelling Seminarium 1923-24, Københavns Seminarium 1923-24 og Danmarks Lærerhøjskole 1933-34.

## Yrkeskarriere
Augo Lynge startet sin yrkeskarriere som lærer på Grønland i 1924. Fra 1930 underviste han på Godthåb seminarium.

Etterhvert startet også han politiske karriere. Hans første politiske verv var i Godthåb kommuneråd 1930-42. Fra 1939 av satt han i Grønlandsutvalget i Riksdagen i flere perioder. Fra 1951 til 1955 satt han i Grønlands Landsråd.

Sammen med Fredrik Lynge var Augo de første grønlandske representantene i det danske Folketinget. Denne merkedagen var 6. oktober 1953, da det nyvalgte Folketinget holdt sitt åpningsmøte.

I 1941 stiftet han ungdomsforeningen «Nunavta qitornai».

## Skipsforliset og hans død
Danmarks stolthet, grønlandsskipet M/S «Hans Hedtoft», startet sin jumfrutur fra København 7. januar 1959. Båten anløp først Julianehåb, deretter Godthåb, Holsteinsborg og Sukkertoppen, før den skulle returnere til København fra Julianehåb. Hjemturen startet 19. januar klokka 21:15. Augo Lynge var en av de 95 ombord.

Om lag 20 nautiske mil (37&nbsp;km) syd for Kapp Farvel støtte båten på et isfjell. I likhet med «Titanic» skulle ikke MS «Hans Hedtoft» kunne synke. Dette viste seg imidlertid ikke å holde stikk, og båten sank 30. januar. Alle ombord omkom: 55 passasjerer og en besetning på 40.

## Utgivelser
* Nunaga-aa, nunarsuup avannaani (Mitt fedreland høyt mot nord), dikt
* Erinarsungaartarit nipit qiimasut anikkit, dikt
* Nuannarisannik oqassaguma
* Aalisartut qangatut ajornikuujumaarput, dikt
* 1931 – Ukiut 300-ngornerat («300 år senere», eller «300-årsjubileet») – Den andre romanen som kom ut på grønlandsk
* 1934-48 – Magasinet «Tarqigssut»

I tillegg har han gitt ut flere lærebøker i zoologi, geografi og grønlandsk.

## Utmerkelser
* 1962 – Ridder af Dannebrog

## Trivia
* I Nuuk er veien *Augo Lyngip Aqqutaa* oppkalt etter ham

## Referanser


## Kilder
* Nekrolog på tidsskriftetgronland.dk

## Eksterne lenker
* Bilder av Augo Lynge
Mitsuoka

**Mitsuoka Motors** er en liten, japansk bilprodusent som har spesialisert seg på produksjon av moderne, japanske biler bygget for å minne om klassiske britiske bilmodeller fra 1950- og 1960-tallet. Selskapet arbeider som regel som karosseribygger, hvor de tar bilmodeller fra andre merker (som for eksempel Nissan Micra) og erstatter karosseriet med et nytt av eget design. I tillegg produserer selskapet superbilen Orochi.

## Modeller
* Galue
* Le-Seyde
* Orochi
* Nouera
* Ryoga
* Ray
* Viewt

## Eksterne lenker
* Mitsuoka Motors' nettsider
Ávvir

***Ávvir*** er en samisk dagsavis som ble utgitt første gang 6. februar 2008. Avisa er et resultat av en sammenslåing av de tidligere samiske avisene *[[Min Áigi]]* (Karasjok) og *[[Áššu]]* (Kautokeino).

Avisa er verdens eneste samiskspråklige dagsavis.

Navnet *ávvir* betyr «oppmerksomhet» eller «omtanke». Navnet ble foreslått av Laila Susanne Vars fra Kautokeino kommune.

Utgiversted er Karasjok og Kautokeino, men det finnes også avdelinger i Alta og Lakselv. Avisen kommer ut mandag til og med fredag og trykkes hos *[[Finnmark Dagblad]]* i Hammerfest. *Ávvir* eies med en tredel av Nordavis AS - selskapet som eier og driver blant annet *[[Altaposten]]*, en tredel av *Finnmark Dagblad* og en tredel av øvrige eiere, som blant annet består av Norske Reindriftsamers Landsforbund og Indre Finnmark investeringsselskap.

## Ansvarlig redaktør
* Kari-Lisbeth Hermansen 2013-
* Sara Beate Eira - 2009-2013
* Svein Nordsletta – 2009
* Ante Bals 2008 -

## Opplag
Bekreftede netto opplagstall fra Mediebedriftenes Landsforening:


Colors=
  id:lightgrey value:gray(0.9)
  id:darkgrey  value:gray(0.8)
  id:sfondo value:rgb(1,1,1)
  id:barra value:rgb(0.6,0.7,0.8)

ImageSize  = width:750 height:405
PlotArea   = left:50 bottom:50 top:30 right:30
DateFormat = x.y
Period     = from:0 till:1500
TimeAxis   = orientation:vertical
AlignBars  = justify
ScaleMajor = gridcolor:darkgrey increment:100 start:0
ScaleMinor = gridcolor:lightgrey increment:50 start:0
BackgroundColors = canvas:sfondo

BarData=
  bar:2008 text:2008
  bar:2009 text:2009
  bar:2010 text:2010
  bar:2011 text:2011
  bar:2012 text:2012
  bar:2013 text:2013
  bar:2014 text:2014
  bar:2015 text:2015
  bar:2016 text:2016
  bar:2017 text:2017
  bar:2018 text:2018
  bar:2019 text:2019
  bar:2020 text:2020

PlotData=
  color:barra width:35 align:left

  bar:2008 from: 0 till:1204 
  bar:2009 from: 0 till:1204 
  bar:2010 from: 0 till:1271 
  bar:2011 from: 0 till:1088 
  bar:2012 from: 0 till:1047 
  bar:2013 from: 0 till:1064 
  bar:2014 from: 0 till:1084 
  bar:2015 from: 0 till:1033 
  bar:2016 from: 0 till:1031 
  bar:2017 from: 0 till:1034
  bar:2018 from: 0 till:1130
  bar:2019 from: 0 till:1201
  bar:2020 from: 0 till:1269

PlotData=

  bar:2008 at:1204 fontsize:S text: 1204 shift:(-12,5)
  bar:2009 at:1204 fontsize:S text: 1204 shift:(-12,5)
  bar:2010 at:1271 fontsize:S text: 1271 shift:(-12,5)
  bar:2011 at:1088 fontsize:S text: 1088 shift:(-12,5)
  bar:2012 at:1047 fontsize:S text: 1047 shift:(-12,5)
  bar:2013 at:1064 fontsize:S text: 1064 shift:(-12,5)
  bar:2014 at:1084 fontsize:S text: 1084 shift:(-12,5)
  bar:2015 at:1033 fontsize:S text: 1033 shift:(-12,5)
  bar:2016 at:1031 fontsize:S text: 1031 shift:(-12,5)
  bar:2017 at:1034 fontsize:S text: 1034 shift:(-12,5)
  bar:2018 at:1130 fontsize:S text: 1130 shift:(-12,5)
  bar:2019 at:1201 fontsize:S text: 1201 shift:(-12,5)
  bar:2020 at:1269 fontsize:S text: 1269 shift:(-12,5)

TextData=
  fontsize:M pos:(20,10) text:Opplagstall fra Mediebedriftenes Landsforening



## Se også
* Aviser i Finnmark

## Referanser





## Eksterne lenker
* 
*
Stordamsnegl

**Stordamsnegl** (*Lymnaea stagnalis*) er et bløtdyr og tilhører familien damsnegler som er en del av underoden vannlungesnegler (Basommatophora). Stordamsnegl er den største norske arten blant damsneglene. Den lever i vegetasjonsrike ferskvann på østlandet.

## Utseende
Skallhøyde er 45-60&nbsp;millimeter og det har 7-7,5 vridninger. Skallet er høyrevridd. Å lese et skall vil si å holde det på en spesiell måte slik at antall vridinger kan telles og høyden kan måles. Åpningen skal vende mot deg og toppen opp. Mål er skallhøyde og nummer er vridninger. Skallet er brunlig og avlangt.

Skallet har litt av samme form som hos blæresnegler, men kan skilles fra disse på vridningen i skallet. Blæresnegler har venstrevridd skall, mens damsnegler har høyrevridd skall. Stor damsnegl har flate og brede tentakler, hos blæresnegler er de tynne og runde.

Kroppen (foten) er mørk grå. Antennene er særlig utpreget.

## Levevis
Stordamsnegl lever i næringsrike tjern og dammer. Den finnes på grunt vann, ofte i eller like over vannkanten.

Stordamsnegl er tvekjønnet, for å kunne legge egg kreves allikevel to snegler, som under paringen, befrukter hverandre gjensidig.

## Systematisk inndeling

* bløtdyr (Mollusca)
** snegler (Gastropoda)
*** lungesnegler (Pulmonata)
**** vannlungesnegler (Basommatophora) 
***** overfamilie Lymnaeoidea
****** familie damsnegler (Lymnaeidae) 
******* stordamsnegl (*Lymnaea stagnalis*) Linnaeus 1758

## Referanser


## Eksterne lenker
*
Vanguard 1

**Vanguard 1**, også kjent som **Vanguard TV4**, var den fjerde kunstige satellitten som ble sendt i bane rundt jorden i verden, og den andre satellitten som ble sendt i bane av USA. Dette var den første satellitten drevet av solkraft. Satellitten ble skutt opp fra Cape Canaveral den 17. mars 1958. Hovedmålet med oppdraget var å undersøke hvordan instrumentene ombord taklet påkjenningene fra det krevende miljøet i verdensrommet.

Satellitten var utstyrt med to sendere som løpende sendte informasjon om satellittens ferd rundt jorden og data om jordens overflate og observerte endringer i gravitasjonsfeltet. Den batteridrevne senderen sluttet å fungere i juni 1958, og de siste signalene fra den soldrevne senderen ble mottatt i Quito, Ecuador i mai 1964.

Vanguard 1 går fortsatt i bane rundt jorden, og er dermed det eldste menneskeskapte objektet i verdensrommet.

## Se også
* Sputnik 1
* Vanguard TV3

## Eksterne lenker
* Vanguard 1 på nettstedet til NASA
Kirsten Vangsness

**Kirsten Simone Vangsness** (født 1972) er en amerikansk skuespiller. Hun fikk sitt gjennombrudd på teater, hvor hun vant flere priser, inkludert 15 Minutes of Female Best Actress Award, Los Angeles Drama Critics Award for Best Emerging Comic Actress og Golden Betty Award. 

Hun er kjent for sin rolle som Penelope Garcia i TV-serien *[[Criminal Minds]]* (2005-2020) og  spin-off-serien *Criminal Minds: Suspect Behavior* (2011). Hun har i tillegg (siden 1998) hatt roller i flere filmer og TV-serier.

Vangsness er av norsk opphav. Hun er også en habil skribent og hennes arbeid har vært publisert i *[[Los Angeles Times Magazine]]*.

## Referanser


## Eksterne lenker
* 
*
Canada Water stasjon

**Canada Water stasjon** er en jernbane- og undergrunnsstasjon i London. Den ligger på undergrunnens Jubilee-linje, mellom Bermondsey og Canary Wharf, og på jernbanens East London-linje. 

|}

## Eksterne lenker
* Canada Water  Transport for London (Engelsk)
Thomas Fosen

**Thomas Fosen** (født 20. november 1957) er en norsk politiker (H). Han var ordfører i Flesberg fra 2007 til 2015. 

Fosen har vært politisk aktiv i Flesberg kommune siden 1995. Han har vært leder i det lokale Forliksrådet 1995–1999, nestleder i de kommunale utvalgene Næring og Ressurs 1995–1999, leder av Oppvekst og Kultur 1999–2003, medlem av formannskapet fra 2003 og ordfører 2007–2015. Fosen har også vært også leder av det kommunalpolitiske samarbeidsorganet Kongsbergregionen.

## Referanser
Fylkesvei 2838

**Fylkesvei 2838 ** går mellom Korketrekkeren og Åmot stasjon i Modum kommune.

Frem til 2019 hadde veien betegnelsen fylkesvei 147 (Buskerud).

## Kommuner og knutepunkter

## Referanser




## Eksterne lenker
* Vegvesenets vegkart 
*
Svartryggpansermalle

**Svartryggpansermalle** er en art i gruppen *[[Corydoras]]*. Det er en tropisk ferskvannsfisk som finnes i Rio Meta i Colombia. 
Den blir opptil 4,8 cm lang, og lever i vann med en pH mellom 6,0 og 8,0, en hardhet på 2-25 dGH og en temperatur mellom 22 og 26 °C).
Den lever av makk, krepsdyr, insekter og plantematerialer. 

Den legger egg i tett vegetasjon; de voksne fiskene vokter ikke eggene.
Hunnen holder 2-4 egg mellom bukfinnene, hvor hannen befrukter dem i løpet av ca. 30 sekunder. Deretter svømmer hunnen til et høvelig sted hvor hun klistrer eggene fast. Paret gjentar dette inntil rundt 100 egg har blitt befruktet og festet.
## Eksterne lenker
*
Elly Therese Thoresen

**Elly Therese Thoresen** (født 14. mars 1957) er en norsk politiker. Hun var ordfører i Nedre Eiker fra 2007 til 2011 og representerer Høyre.

Thoresen ble historisk som den første kvinnelige ordfører i Nedre Eiker, og den første ordfører på 100 år fra et annet parti enn Arbeiderpartiet. Knut Gjerde fra Fremskrittspartiet var varaordfører.

## Referanser
Lenz’ lov

**Lenz' lov (Lenz' regel)** sier at en indusert strøm har en slik retning at de kreftene som oppstår vil motvirke inngrepet som induserer strømmen. Lenz' lov er helt sentral innenfor elektromagnetisk induksjon, og gir opphavet til minusfortegnet i Faradays lov. Lenz' lov ble formulert av fysikeren Emil Lenz i 1834.

## Eksterne lenker

* «Faradays lov, Lenz' lov. Indusert ems og E-felt», videoforelesning fra Norges teknisk-naturvitenskapelige universitet (NTNU)
Matthew Gubler

**Matthew Gray Gubler** (født 9. mars 1980 i Las Vegas i Nevada) er en amerikansk skuespiller. Han ble kjent i filmen *The Life Aquatic*, og senere i TV-serien *[[Criminal Minds]]*.

* The Life Aquatic With Steve Zissou (2004) 
* Criminal Minds (2006- ) 
* RV (2006) 
* Alvin og gjengen (2007) 
* The Great Buck Howard (2008) 
* How To Be A Serial Killer (2008) 
* (500) Days of Summer (2009) 
* Alvin og gjengen 2 (2009) 
* All Star Superman (2011) 
* Alvin og gjengen 3 (2011) 
* Magic Valley (2011) 
* Alvin og gjengen: I farta (2015) 
* Pornstar (   )

## Referanser


## Eksterne lenker
* 
*
Sjakkbrettpansermalle

**Sjakkbrettpansermalle** er en art i gruppen *[[Scleromystax]]*. Det er en ferskvannsfisk som lever i Sør-Amerika fra Rio de Janeiro til Santa Catarina i Brasil.
Den blir opptil 10 cm lang. Det er lett å se forskjell på kjønnene. Rygg- og brystfinnene til hannene når helt eller nesten til haleroten, og voksne hanner har velutviklede odontoder på et stort område på siden av snuten. 

Sjakkbrettpansermallen lever i vann med en pH mellom 6,0 og 8,0, en hardhet på 2-25 dGH og en temperatur rundt 28 °C).
Den lever av makk, krepsdyr, insekter og plantematerialer. 

Den legger egg i tett vegetasjon; de voksne fiskene vokter ikke eggene.

## Eksterne lenker
*
Dragan Džajić

**Dragan Džajić** (serbisk: Дҏаган Џајић; født 30. mai 1946 i Ub, Serbia) er en tidligere serbisk fotballspiller. Hans karriere begynte i 1961 og han la opp i 1978 etter å ha spilt for Røde stjerne Beograd og SC Bastia. Han spilte 85 landskamper (flest av alle) og scoret 23 mål for landslaget i fotball for . 

Han ble senere visepresident i det serbiske fotballforbundet, og også president i sin tidligere klubb Røde Stjerne. 5. februar 2008 ble han arrestert for å ha utnyttet sin stilling i fotballforbundet i favør av Røde Stjerne. 

## Referanser


## Eksterne lenker
*
Fylkesvei 5074

**Fylkesveg 5074** går mellom Skogstad og Malkenes kai i Tysnes kommune.

Frem til 2019 hadde veien betegnelsen fylkesvei 77 (Hordaland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Scleromystax

* *[[Scleromystax macropterus]]*
* *[[Scleromystax prionotos]]*
* *[[Scleromystax salmacis]]*
* sjakkbrettpansermalle

***Scleromystax*** er en slekt fisker, nærmere bestemt pansermaller, som har blitt skilt ut fra søstergruppen *[[Corydoras]]*. Gruppen er bare delvis beskrevet.
De fleste artene har stor forskjell mellom kjønnene; hannene har odontoder foran og ved gjellelokkene, og rygg- og brystfinnene er to-tre ganger lengre enn hos hannene. *Scleromystax salmacis* er et unntak, da kjønnsforskjellene er mindre hos denne arten.

Artene har i likhet med *Corydoras* en viss utbredelse i akvariehandelen.

## Eksterne lenker
*
Jon Anders Halvorsen

**Jon Anders Halvorsen** (født 1968) er en lege og folkesanger.  

Halvorsen er utdannet cand. med. fra Universitetet i Oslo (1996), er spesialist i hudsykdommer (2007) og har doktorgrad (Ph.D.) fra det Medisinske fakultet ved Universitetet (2011). 

Halvorsen er utdannet folkesanger ved Ole Bull Akademiet på Voss (1998&ndash;2000). Han vant Landskappleiken i vokal folkemusikk i 2002. Spilte prins Sveinung (Tamino) i Tryllefløyta (2005-06) og har hatt duosamarbeid med Tore Bruvoll. Han framførte bestillingskonserten *Langsmed Straumen* på Telemarkfestivalen, 2017.  

## Populærvitenskapelige utgivelser
* *Huden er guden - En hudlege forteller om kroppens største organ*. ISBN 9788248922278. Kagge Forlag AS, 2018.

## Priser
* Sagaprisen (1998)
* Statens Kunstnerstipend (2004–2005)
* Folkelarmprisen 2007 i klassen nyskapende/eksperimentell for *[[Trillar for to]]*, sammen med Tore Bruvoll 

### Nominasjoner
* Nominert til Folkelarmprisen 2005 i klassen solo for *Gåtesong*, sammen med Ingvill Marit Buen Garnås
* Nominert til Folkelarmprisen 2005 i klassen dokumentasjon for *Gåtesong*, sammen med Ingvill Marit Buen Garnås
* Nominert til Folkelarmprisen 2012 i klassen solo for *Komme no heim*

## Plateutgivelser
* Dvergmål – *Visor og kvæde frå Blåberglandet* (Grappa GRCD 2141, 1996)
* Dvergmål – *Song i himmelsalar*  (Grappa HCD 7192, 2004)
* Bruvoll/Halvorsen – *Nattsang* (Grappa HCD 7194, 2004)
* Ingvill Marit Buen Garnås og Jon Anders Halvorsen – *Gåtesong* (Etnisk Musikklubb EM 18, 2005) 
* Bruvoll/Halvorsen – *[[Trillar for to]]* (Grappa HCD 7217, 2007)
* Jon Anders Halvorsen – *Komme no heim* (Etnisk Musikklubb EM 70, 2012) 

### Medvirkende på følgende utgivelser
* *[[Juledrøm]]* (MFC, 2006)
* *[[Jul i Svingen]]* (NRK/Universal, 2006)

## Referanser
Magnetosfære

En **magnetosfære** er et område rundt et himmellegeme hvor legemets magnetfelt har en dominerende innvirkning på bevegelsen til innkommende plasma og plasma dannet i himmellegemets egen atmosfære (ionisert av solvinden). 

Jordens magnetosfære, ofte bare omtalt som **magnetosfæren**, strekker seg fra det øverste laget av ionosfæren og noe utover eksosfæren. De andre planetene i solsystemet som har en magnetosfære er Jupiter, Saturn, Uranus, Neptun og Merkur. Det er også påvist magnetfelt på Mars og jupitermånen Ganymede, men disse er for svake eller vekslende til å påvirke bevegelsen til plasma i nevneverdig grad. Av de nevnte planetene har Jupiter den desidert største magnetosfæren.

## Se også
* Magnetfelt
* Van Allen-beltene

## Referanser


## Eksterne lenker
*  What is the Magnetosphere? 
*  The Exploration of the Earth's Magnetosphere
Horn (anatomi)

**Horn** er bentapper som vokser ut fra hodeskallen hos en del dyr, særlig hos plantetende pattedyr i kvegfamilien, men horn forekommer også hos noen andre dyr. Horn består av keratin, det samme stoffet som negler og hår består av, samt andre proteiner.

Vanligvis forekommer horn parvis fra skallen, men neshorn har to horn på rekke eller også kun ett horn som vokser opp fra overkjeven. I motsetning til gevir, felles ikke horn. De blir der livet ut og vokser stort sett hele tiden, mens gevir felles årlig og vokser ut på nytt. Horn brukes som våpen i kamp om revir og til beskyttelse mot rovdyr, men også som et verktøy til å rote opp jord med eller rive bark av trær. Det finnes horn med mange ulike former, som skruhorn og krøllhorn.

Argalisauen har verdens største horn. De kan bli 1,9 m lange og vokser i bueform.

Mennesker har siden de eldste tider brukt dyrehorn til å lage bruks- og kunstgjenstander, alt fra drikkehorn og blåseinstrumenter til fiskekroker og knapper.


Goat with spiral horns.jpg|Geitebukk med skruhon
The three-horned one again.jpg|En vær fra Hebridene med ett horn på den ene sida og to på den andre.
5Reliekhoorns01.jpg|Kunstgjenstander fra 1300- og 1400-tallet laget av horn fra utdødd urokse. Fra samlingene i den hellige Servatius' basilika i Maastricht i Nederland.
Erkencho del norte.jpg|Erkencho, musikkinstrument.


## Se også
* Gevir, hornkrone hos hjortedyr
* Beinvev, basthud
* Støttann,
* Enhjørning, fabeldyr som likner en hest med et langt horn i panna
* Keratin, fiberdannende protein som utgjør hoveddelen av pels, skjell, fjær, nebb, tenner, klør og horn
* Hornhjelm, drikkehorn

## Eksterne lenker
*
Vanguard TV3

**Vanguard TV3** var det første amerikanske forsøket på å skyte opp en kunstig satellitt i begynnelsen av romkappløpet. Forsøket fant sted 6. desember 1957, kort tid etter at Sovjetunionen hadde lykkes med å sette de to første satellittene, Sputnik 1 og Sputnik 2, i bane rundt jorden.

Omtrent to sekunder etter oppskytningen, bare 1,2 meter over bakken, begynte raketten å falle ned mot bakken igjen. I sammenstøtet med oppskytningsrampen tok drivstofftankene på bæreraketten fyr og eksploderte. Satellitten ble revet løs fra raketten, og landet på bakken et stykke bortenfor rampen.

## Satellitten
Vanguard TV3 var en liten satellitt (1,36 kg) som skulle sendes opp for å undersøke om konstruksjonen og instrumentene ombord ville takle påkjenningene fra miljøet i verdensrommet. Den var utstyrt med to sendere (én batteridrevet, den andre drevet av seks solceller) og to termistorer som skulle måle effektiviteten av varmebeskyttelsen.

## Se også
* Romkappløpet
* Sputnik 1
* Vanguard 1

## Eksterne lenker
* Vanguard TV3 på nettstedet til NASA
Bred dina vida vingar

**«Bred dina vida vingar»** er en populær kveldssalme av Lina Sandell som hun skrev i 1860 og bearbeidet i 1865. Den ble skrevet til en gammel dansk eller svensk folkemelodi. Ifølge Koralbok för Nya psalmer, 1921 er opprinnelsen eventuelt en dansk melodi fra 1569, (utgitt i 1697) og den samme som til salmen «Min vilotimma ljuder» (1819 nr 444). Den synges helst på svensk også i Norge. 

I Skåne kalles den iblant «Hönsapsalmen» på grunn av det uvanlige billedspråket. Innledningslinjene spiller tydelig på Jesu ord om hvordan han ville samle folket som en høne samler kyllingene under sine vinger.

## Tekst
:1.
:Bred dina vida vingar,
:o Jesus, över mig,
:och låt mig stilla vila
:i ve och väl hos dig.
:Bliv du mitt alt i alla
:min visdom och mitt råd,
:och låt mig alla dagar
:få leva blott av nåd.
:2.
:Förlåt mig alla synder
:och två mig i ditt blod.
:Giv mig ett heligt sinne,
:en vilja ny och god
:Tag i din vård och hägnad
:oss alla, stora, små,
:och låt i frid oss åter
:till nattens vila gå.

## Publisert i
*816 i Norsk Salmebok

## Diskografi
*Aase Nordmo Løvberg, sang, med Robert Levins orkester. Arrangert av Jacob Nyvall. Utgitt på 78-platen His Master's Voice A.L.&nbsp;3232 i 1952.
*Daniel Strøms kor. Utgitt på 78-platen Harmoni 284 i 1956.
*Valens Solistkor med orgel av Ferdinand Knudsen Dir.: Sverre Valen. Utgitt på EP-platen *Bred dina vingar* (His Master's Voice 7EGN&nbsp;58) i 1965
*Carola: *[[Blott en dag]]*, 1998, spor 12 FXCD 204
*Sigvart Dagsland: *[[Det er makt i de foldede hender]]*, 1995, spor 12 FXCD 157
*Sissel Kyrkjebø: *[[Innerst i sjelen]]* spor 11
*Helge Borglund: *[[Frem fra Glemselen kap.20]]*, spor 6 Dueliens forlag 2002

## Eksterne lenker
*
Indiana University

**Indiana University** er et delstatseid universitet i delstaten Indiana i USA. *IU* har campuser i Bloomington, Columbus, Richmond, Kokomo, Gary, South Bend, New Albany, Fort Wayne og Indianapolis i delstaten Indiana.

*Indiana University* ble grunnlagt i 1820 i Bloomington. Det opprinnelige lærestedet i denne byen tilhører gruppen av offentlige, høykvalitets-universiteter med meget høy akademisk standard – den såkalte Public Ivy-gruppen.

I 2025 var studenttallene ved *IU* slik:
* IU Bloomington (1820) – 48&nbsp;424 studenter
* IU Indianapolis (2024) – 20&nbsp;568 studenter
** IU Indianapolis ble etablert i 2024 da det tidligere Indiana University – Purdue University Indianapolis (IUPUI; etablert i 1969) ble delt inn i to universiteter. De fleste IUPUI akademiske programmer ble en del av IU Indianapolis.
* IU East (1971) – 3&nbsp;490 studenter; lokalisert i Richmond
* IU Kokomo (1945) – 3&nbsp;029 studenter
* IU Northwest (1959) – 3&nbsp;198 studenter; lokalisert i Gary
* IU South Bend (1922) – 4&nbsp;326 studenter
* IU Southeast (1941) – 5&nbsp;238 studenter; lokalisert i New Albany
* IU Fort Wayne (2018) – 747 studenter
** IU Fort Wayne ble etablert i 2018 da det tidligere Indiana University – Purdue University Fort Wayne (IPFW; etablert i 1917) ble delt inn i to universiteter. Nesten alle IPFW akademiske programmer ble en del av det nye Purdue University Fort Wayne.
* IU Columbus (2024) – 1&nbsp;051 studenter
** IU Columbus ble grunnlagt i 1970 som Indiana University – Purdue University Columbus (IUPUC), administrert av IUPUI. Da IUPUI ble delt opp i separate universiteter i 2024, ble IUPUC konvertert til IU Columbus.

I 2006 var skolepengene i høstsemesteret på US$ 5&nbsp;040 &ndash; 7&nbsp;460 per år for studenter hjemhørende i Indiana, avhengig av studiested. Studiene gis opp til doktorgrad ved Bloomington og Indianapolis.

## Referanser


## Eksterne lenker
*
Inter American University of Puerto Rico

**Inter American University of Puerto Rico** (spansk. *Universidad Interamericana de Puerto Rico (UIPR)*) er et privat, ikke-kommersielt universitet med ni campuser i Puerto Rico. Det ble grunnlagt i 1912.

I 2006 var student- og campusfordelingen slik:

* IAUPR Aguadilla – 4.297 studenter
* IAUPR Arecibo – 4.761 studenter
* IAUPR Barranquitas – 2.399 studenter
* IAUPR Bayamon – 5.045 studenter
** School of Optometry (Escuela Optometrica)
* IAUPR Fajardo – 2.234 studenter
* IAUPR Guayama – 2.270 studenter
* IAUPR San Juan – 10.451 studenter
** School of Law (Facultad de Direcho)
* IAUPR Mercedita – 5.327 studenter
* IAUPR San German – 5.960 studenter

I 2006 var skolepengene ved *IAUPR* på US$ 3.784 – 4.770. Det gis undervisning opp til doktorgradsnivå ved San Juan og San German campuser, blant annet i jus og optometri. Sistnevnte utdanning er det eneste tilbudet i sitt slag i Latin-Amerika. Det gis også studier i avionikk.

## Referanser


## Eksterne lenker
*
Verkhnjaja Salda

**Verkhnjaja Salda** (russisk: Ве́рхняя Салда) er en by i Sverdlovsk oblast i Russland. Byen ligger ved elva Salda (en høyre sideelv til elva Tagil), 195&nbsp;km nord for Jekaterinburg. Innbyggertall: 51&nbsp;195, 55&nbsp;246 (folketelling 1989).

Byen ble grunnlagt i 1778, og bystatus ble innvilget i 1938.

Verkhnjaja Salda er kjent som hjembyen til det metallurgiske selskapet VSMPO-AVISMA, verdens største produsent av titan.

## Referanser


## Eksterne lenker
*
Mykonos-attentatet

**Mykonos-attentatet** var et attentat i en gresk restaurant i Berlin, i *Prager Straße* i bydelen Wilmersdorf. 17. september 1992 ble fire kurdiske eksilpolitikere drept på oppdrag fra de iranske hemmelige tjenestene. Restauranteieren og en annen gjest ble sterkt skadet.

De drepte var generalsekretæren for Kurdistans demokratiske parti, Sadegh Sharafkandi, partiets representant i Frankrike, Fattah Abdoli, partiets representant i Tyskland, Homayoun Ardalan, og tolken Nouri Dehkordi. De deltok på en kongress arrangert av Den sosialistiske internasjonale i Berlin.

Attentatet ble planlagt av Kazem Darabi, en iraner som hadde bodd i Tyskland siden 1980-tallet og samlet informasjon om motstandere av regjeringen i Iran.

## Litteratur
* Norbert Siegmund: *Der Mykonos-Prozess. Ein Terroristen-Prozess unter dem Einfluss von Außenpolitik und Geheimdiensten. Deutschlands unkritischer Dialog mit dem Iran*. LIT, Münster 2001, ISBN 3-8258-6135-X.
Alta Kristne Grunnskole

**Alta Kristne Grunnskole** er en kristen grunnskole som ligger på Aronnes i Alta. Den er den eneste skole i sitt slag i Finnmark fylke. Alta Kristne Grunnskole startet i august 2003 med 100 elever. Den er godkjent for 125 elever.

Skolen har i skoleåret 2012/2013 ca. 38 ansatte og 100 elever på klassetrinnene 1-10.

Arbeidet med å etablere skolen tok lang tid, allerede i 1997 søkte man første gang om å få starte, med negativt svar. Men etter regjeringsskiftet, da Bondevik 2-regjeringen overtok, kom skolen i gang.

Det er særlig foreldre fra den læstadianske menighet i Alta som står bak skolen, de satset 20 millioner kroner på prosjektet.

Skolen ledes av daglig leder, Håkan Funck.

## Referanser


## Eksterne lenker
*
Zaretsjnyj (Sverdlovsk oblast)

**Zaretsjnyj** (russisk: Заре́чный) er en by i Sverdlovsk oblast i Russland. Byen ligger ved elva Pysjma, rundt 45&nbsp;km øst for Jekaterinburg. Innbyggertall: 27&nbsp;914 (folketelling 2002), 27&nbsp;675 (folketelling 1989).

Stedet fikk status som bymessig bosetning i 1957, og bystatus ble innvilget i 1992.

## Eksterne lenker
Belojesjøen

**Belojesjøen** (russisk: Озеро Белое – *Ozero Beloje*) er en innsjø i Vologda oblast i Russland. Innsjøen er sirkelformet, med en diameter på omtrent 46&nbsp;km. Maksimal dybde er 33&nbsp;meter. Største tilløpselver er Kovzja, Kema og Megra. Sjøen har utløp via elva Sjeksna, som renner mot Rybinskreservoaret i Volgas nedbørfelt. Innsjøen inngår i Volga-Østersjøkanalen. Belozersk, en av Russlands eldste byer, ligger ved Belojesjøens bredder. 

## Referanser


## Eksterne lenker
*
Ukiut 300-ngornerat

***Ukiut 300-ngornerat*** («300 år senere», eller «300-årsjubileet») var den andre boken som kom ut på grønlandsk. 

Boken ble skrevet av Augo Lynge, og ble utgitt i 1931. Den er en kriminalroman som er lagt til framtiden, der grønlendere styrer sitt eget land, som en del av Danmark. Mange av de hendelsene og endringene han skriver om, har også funnet sted. 

## Referanser


## Se også
*Sinnattugaq («Drømmen») – den første boken som kom ut på grønlandsk
*Bæivve-Alggo – den første boken som kom ut på samisk
P7 Kristen Riksradio

**P7 Kristen Riksradio** er en radiostasjon som har hatt sendinger i Norge siden 10. mars 1997. Stasjonens formål var å bygge opp et radioalternativ med kristne verdier.

Stasjonen har DAB-konsesjoner flere steder i landet, og sender radio for tv på Kanal 10 hver morgen.

P7 Kristen Riksradio har sendinger 24 timer i døgnet og samarbeider med Evangeliesenteret, Tro & Medier, Frelsesarméen, IBRA, Indremisjonsforbundet, Kristent arbeid blant blinde og svaksynte og Kristen muslimmisjon. Kanalen har 6 ansatte og kontoradresse i Straume på øya Sotra i Øygarden kommune, utenfor Bergen.

## Se også
Johnn R. Hardang

## Eksterne lenker
* P7 Kristen Riksradio (hjemmeside)
* P7 WebRadio (nettradio)
* http://www.kmmisjon.no
Anders B. Werp

**Anders Bjørnsen Werp** (født 1961) er en norsk politiker og skogbruker. Han har vært ordfører, stortingsrepresentant og statssekretær for Høyre.

## Biografi
Han er oppvokst på skoggården Verp i Øvre Eiker. Han er utdannet skogtekniker fra Statens skogskole i Steinkjer fra 1985 og bedriftsøkonom fra BI fra 1986. Werp har sin yrkesbakgrunn fra gårds- og skogsarbeid og var ansatt i Drammensdistriktets Skogeierforening 1987–1988 og i Norges Skogeierforbund 1989–1999. 

Werp var medlem av Øvre Eiker kommunestyre 1995–2009, i årene 1999–2009 som ordfører. Han var også fylkesleder i Buskerud Høyre 1998–2008 og medlem av Buskerud fylkesting 1999–2007. Han returnerte til lokalpolitikken ved kommunevalget i 2023, der han sto nederst på Øvre Eiker Høyres liste, men endte som 1. vara til kommunestyret for periode 2023–2027. 

Han var stortingsrepresentant for Buskerud i to valgperioder fra 2009 til 2017 og vararepresentant i flere perioder. Han satt hele sin tid på Stortinget i justiskomitéen.

Fra oktober 2017 til mars 2020 var Werp statssekretær i Samferdselsdepartementet, først for samferdselsminister Ketil Solvik-Olsen, fra august 2018 for Jon Georg Dale og fra januar 2020 for Knut Arild Hareide. 

## Referanser


## Eksterne lenker
* 
*
Myrduskfly

**Myrduskfly** (*Nola karelica*) er en sommerfugl som tilhører familien båtspinnere (Nolidae). Den er en sjelden, østlig art som i Norge bare er kjent fra de aller østligste delene: Sør-Varanger i Finnmark og Østfold. Det er bare kjent ca. ti eksemplarer fra Norge totalt.

## Utseende
En liten (vingespenn 17 – 22&nbsp;mm), hvit- og brunmønstret, spinkel spinner. Kroppen er brunhvit, slank og sylindrisk, hodet har små fasettøyne. Antennene er hvite, trådformede, hos hannen med oppstående hår, snaut halvparten så lange som forvingene. Labialpalpene er hvite, ganske lange og stikker fram som et «nebb» foran hodet. Forvingene er nokså brede, avrundede hos hannen, mer trekantede hos hunnen. De er mønstret i hvitt og lysbrunt, et bredt, lysbrunt tverrbånd er vanligvis tydelig rundt midten av vingen. Dette har en mer eller mindre tydelig, mørk flekk nær fremkanten. Bakvingene er grå. Begge vingepar har nokså lange, grå hårfrynser langs ytterkantene.
## Levevis
Denne arten lever på myrer og andre fuktige steder. Larvene bruker to år på utviklingen. Hunnene legger egg på kvitlyng (*Andromeda polifolia*) og krekling (*Empetrum* spp.), og de små larvene spiser trolig på disse før de overvintrer som ganske små larver. Den andre sommeren lever larvene mest på molte (*Rubus chaemamorus*), før de overvintrer som utvokste eller nesten utvokste larver. De voksne sommerfuglene flyr i juni – juli, gjerne bare i omtrent en uke på en gitt lokalitet. Hannene flyr i langsom flukt lavt over myrene på leting etter hunner. De flyr bare et par timer på tidlig kveld (gjerne ca. kl. 19 – 21). Denne arten kan variere sterkt i antall fra år til år og siden den også er svært lokal er den ganske vanskelig å finne. I Norge er det totalt funnet omtrent ti eksemplarer.

## Utbredelse
Myrduskfly er en nordlig art som finnes fra Skandinavia østover gjennom Baltikum og Russland til Stillehavet i Øst-Sibir. I Norge ble den oppdaget i Sør-Varanger i 1878 og da beskrevet som en ny art av entomologen Wilhelm Maribo Schøyen, som ga den navnet *Nola arctica*. De viste seg imidlertid at den noen år før var beskrevet under navnet *Nola karelica* fra Karelen i Finland. Arten ble gjenfunnet i Norge i Østfold i 2002, og har åpenbart en utpreget østlig utbredelse her i landet.

## Referanser




## Kilder
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norvegiae.* Norsk entomologisk forening. 192 sider.
* Hydén, N., Jilg, K. & Östman, T. 2006. Nationalnyckeln till Sveriges flora och fauna. *Fjärilar: Ädelspinnare-tofsspinnare. Lepidoptera: Lasiocampidae-Lymantriidae.* ArtDatabanken, SLU, Uppsala. ISBN 91-88506-59-2
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/n/nola_karelica.html
* Nettsiden *Norges sommerfugler*: http://www.nhm.uio.no/fagene/zoologi/insekter/norlep/nolidae/karelica.html
## Eksterne lenker
*
Heiduskfly

**Heiduskfly** (*Nola aerugula*) er en sommerfugl som tilhører familien båtspinnere (Nolidae). I Norge er denne arten bare funnet én gang, i Eidskog i Hedmark, men det er sannsynlig at den kan finnes her og der på Østlandet.

## Utseende
En liten (vingespenn 15 – 20&nbsp;mm), grå – eller brunaktig sommerfugl. Fargen er svært variabel. Den kan være nesten hvit, ensfarget rødbrun eller lys med mørkere tverrbånd. **Kroppen** er sylindrisk, hodet nokså stort og bredt med små fasettøyne. Antennene er trådformede med fine, oppstående hår, omtrent halvparten så lange som forvingene. **Forvingen** er avrundet trekantet, ganske bred. Begge vingeparene har temmelig lange, grå- eller brunaktige hårfrynser langs ytterkantene. **Bakvingen** er ensfarget grå- eller brunaktig.

## Levevis
Heiduskfly finnes helst på små, åpne torvmyrer, men kan også forekomme på sandete områder ved kysten. Man vet lite om hvilke planter larvene til denne arten lever på, men i fangenskap kan de leve av blant andre bjørk, molte og blåbær, og også på planter i erteblomstfamilien (Fabaceae). De voksne sommerfuglene flyr i juli – august. Hannene begynner å fly rett før solnedgang, og kan enkelte ganger sees nokså tallrikt når de svermer et par desimeter over bakken på leting etter hunner som etter hvert kryper opp på stråene og begynner å lokke på hannene. Artens bestander svinger mye fra år til år, men enkelte år kan den være ganske tallrik der den finnes.

## Utbredelse
Arten finnes over store deler av Europa og videre østover til Japan. I Norden finnes den i Vestjylland, i det sørøstlige Sverige og det sørlige Finland. I Norge er den bare funnet én gang, i Eidskog, Hedmark i 1974.

## Referanser




## Kilder
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norvegiae.* Norsk entomologisk forening. 192 sider.
* Hydén, N., Jilg, K. & Östman, T. 2006. Nationalnyckeln till Sveriges flora och fauna. *Fjärilar: Ädelspinnare-tofsspinnare. Lepidoptera: Lasiocampidae-Lymantriidae.* ArtDatabanken, SLU, Uppsala. ISBN 91-88506-59-2
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/n/nola_aerugula.html
* Nettsiden *Norges sommerfugler*: http://www.nhm.uio.no/fagene/zoologi/insekter/norlep/nolidae/aerugula.html

## Eksterne lenker
*
David Dunn

**David John Ian Dunn** (født 27. desember 1979 i Great Harwood, Lancashire) er en engelsk profesjonell fotballspiller som er spillende manager for League One klubben Oldham Athletic. Han spiller offensiv midtbane og  er en teknisk begavet fotballspiller som har fått store deler av karrièren ødelagt av skader.

## Klubbkarriere

### Blackburn Rovers
Som barn gikk Dunn på Blackburnkamper med sin bestefar, og 26. september 1998 fikk han drømmen sin oppfylt da han debuterte for sin favorittklubb i et målløst oppgjør mot Everton F.C.. Han kom inn som innbytter etter 70 minutter, men ble tatt av igjen etter 81 minutter da en lagkamerat fikk rødt kort. Nøyaktig fem måneder senere scoret han sitt første ligamål, i en 3-1 seier over Aston Villa. Debutsesongen til Dunn endte med nedrykk.

Etter en skuffende 11.-plass i serien påfølgende sesong, rykket Blackburn Rovers opp igjen året etter, mye takket være Dunn som noterte seg for tolv ligamål fra sin midtbaneposisjon. Samme sesong scoret han også hattrick fra straffemerket i en cupkamp mot Rochdale. Ett år etter opprykket vant Dunn ligacupen med Blackburn. Tottenham Hotspur ble slått 2-1.

### Birmingham City
Sommeren 2003 ble Dunn solgt til Birmingham F.C. etter å ha kommet på kant med daværende manager Graeme Souness. På tre og en halv sesong spilte Dunn 58 kamper i Midlands-klubben, før ryktene begynte å svirre om en retur til gamleklubben. Han holdt på å havne i Bolton, etter å ha gjennomført en medisinsk test der i januar 2007. Men Blackburn snappet ham opp i tolvte time.

### Blackburn Rovers
Sesongen 2009/2010 ble en stor opptur for Dunn. Nok en gang gikk han skadet noen måneder. Men til tross for det scoret han ni mål, det samme antall som de seks foregående sesongene til sammen. Og han beviste viktigheten av sin tilstedeværelse på Blackburns midtbane, med sin kreativitet og pasningsevne.

### Oldham Athletic
30. juli 2015 signerte Dunn for League One klubben Oldham Athletic på en ettårskontrakt. Sjef Darren Kelly uttalte at Dunn ville gjøre lagets midtbane en av de sterkeste i ligaen for den kommende 2015/16-sesongen.

## Internasjonalt
Han står bokført med én landskamp for . Det var i en treningskamp mot Portugal i 2002. Flere har hevdet at Dunn ville hatt mange flere landskamper om han ikke hadde vært så skadeutsatt. Paul Ince uttalte en gang at han trodde Dunn skulle bli den nye Paul Gascoigne.

## Eksterne lenker
*
Kari Kolbræk Ask

**Kari Kolbræk Ask** (født 2. mai 1949) er en norsk lokalpolitiker fra Senterpartiet. Hun ble av et enstemmig kommunestyre i Sigdal valgt til kommunens første kvinnelige ordfører i 2007 og gjenvalgt i 2011.  Etter valget i 2015 overtok Anne Kristine Norman vervet som ordfører. Hellik Kolbjørnsrud fra Høyre var varaordfører i perioden 2011 til 2015.

Kari Kolbræk Ask er lærer og var rektor på skolen på Modum Bad før hun ble ordfører.

## Referanser


## Eksterne lenker
*
Millvina Dean

**Elizabeth Gladys Millvina Dean** (født 2. februar 1912, død 31. mai 2009) var en britisk kvinne kjent som den siste overlevende fra RMS «Titanic». Hun var den yngste passasjeren ombord, og hadde ingen minner fra Titanic.

## Tidlig liv
Millvina ble født i London 2. februar 1912. Foreldrene var Bertram Frank Dean og Georgette Eva Light. Hun hadde en eldre bror, Bertram Vere Dean som ble født i mai 1910. Hun giftet seg aldri, og fikk ingen barn.

## Titanic
Millvinas foreldre bestemte seg for å forlate England og emigrere til Wichita, Kansas hvor hennes far skulle åpne en tobakksbutikk. Familien Dean skulle egentlig ikke ha vært med på Titanic, men på grunn av en kullstreik ble de overflyttet til Titanic som tredjeklassepassasjerer i Southampthon. Millvina var nesten fylt to måneder da de gikk ombord på skipet. Millvinas far følte kollisjonen med isfjellet natt til 15. april 1912, og etter nærmere undersøkelser returnerte han til lugaren, for å beordre kona og barna sine om å kle på seg og gå opp på dekk. Millvina, hennes mor og bror ble alle plassert i livbåt nr.10, og overlevde. Hennes far omkom, og om han ble funnet, ble han aldri identifisert.

## Senere liv
Millvina slet med høye regninger på pleiehjemmet hvor hun bodde på sine eldre dager. For å kunne nedbetale noen av disse solgte hun derfor deler av Titanic-samlingen sin. Hun døde 31. mai 2009, 97 år gammel.

## Referanser
Steinar Berthelsen

**Steinar Berthelsen** (1950–2024) var en norsk lokalpolitiker fra Arbeiderpartiet. Han var ordfører i Rollag fra 2003 til 2011.

Han var faglærer i idrett ved Idrettsskolen Numedal folkehøgskole.

Berthelsen var far til skihopperen Sigurd Pettersen.

## Referanser


## Eksterne lenker
*